CELEX: C2005/143/23
Language: el
Date: 2005-06-11 00:00:00
Title: Υπόθεση C-120/05: Αίτηση για την έκδοση προδικαστικής αποφάσεως που υπέβαλε το Finanzgericht Hamburg με απόφαση της 2ας Μαρτίου 2005 στην υπόθεση Heinrich Schulze GmbH & Co. KG i.L, εκπροσωπούμενη από τον εκκαθαριστή, Ravensberger Honig GmbH κατά Hauptzollamt Hamburg-Jonas

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/16
            
         Αίτηση για την έκδοση προδικαστικής αποφάσεως που υπέβαλε το Finanzgericht Hamburg με απόφαση της 2ας Μαρτίου 2005 στην υπόθεση Heinrich Schulze GmbH & Co. KG i.L, εκπροσωπούμενη από τον εκκαθαριστή, Ravensberger Honig GmbH κατά Hauptzollamt Hamburg-Jonas
   (Υπόθεση C-120/05)
   (2005/C 143/23)
   Γλώσσα διαδικασίας: η γερμανική
   Με απόφαση της 2ας Μαρτίου, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 15 Μαρτίου 2005, το Finanzgericht Hamburg, στο πλαίσιο της διαφοράς μεταξύ Heinrich Schulze GmbH & Co. KG i.L, εκπροσωπούμενης από τον εκκαθαριστή, Ravensberger Honig GmbH και Hauptzollamt Hamburg-Jonas που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων
   
                
            
            
               Είναι δυνατό να μην εφαρμοστεί το άρθρο 7, παράγραφος 1, τρίτο εδάφιο, του κανονισμού 1222/94 (1) το οποίο προβλέπει την υποχρέωση προσκομίσεως έγγραφων αποδείξεων και να επιτραπεί στον εξαγωγέα να προσκομίσει άλλα αποδεικτικά στοιχεία σχετικά με τα προϊόντα που πράγματι χρησιμοποιήθηκαν για την παρασκευή των εξαχθέντων εμπορευμάτων στην περίπτωση που ο εξαγωγέας δεν δύναται (πλέον) για λόγους ανωτέρας βίας να προσκομίσει τα έγγραφα που αφορούν τα προϊόντα αυτά;
            
         
                
            
            
               Συνεπάγεται η ύπαρξη ανωτέρας βίας και ελάφρυνση του βάρους αποδείξεως υπό την έννοια ότι ο εξαγωγέας υποχρεούται απλώς να πιθανολογήσει ή να εκθέσει κατά τρόπο σαφή ποια προϊόντα χρησιμοποιήθηκαν πράγματι για την παρασκευή των εξαχθέντων εμπορευμάτων;
            
         
      (1)  ΕΕ L 136, σ. 5.